Nuusbrief 16 Junie 2017 | Laerskool Jan van Riebeeck
Nuusbrief 20 Oktober 2017
15 Jun, 2017 | Nuusbrief |
Laerskool Jan van Riebeeck Nuus
Belangrike datums vir volgende week:
Vrydag, 16 Junie 2017 Jeugdag-vakansiedag
Dinsdag, 20 Junie 2017 Juf. Magriet van Zyl verjaar
Woensdag, 21 Junie 2017 Rugby @ Elkanah House (Tuis)
Vrydag, 23 Junie 2017 Gratis sivvies
Vrydag, 23 Junie 2017 Skaakwedstryd teen Phyllis Jowel (Weg)
Saterdag, 24 Junie 2017 Juf. Salomé verjaar
>> SIEN DIE VOLLEDIGE DAGBOEK <<
Ons het ‘n tyd gelede ‘n paar versoeke van ouers gekry wat gevra het of ons leerders nie gedurende die somermaande kaalvoet skool toe kan kom nie. Ons het agt laerskole in die stadskom gekontak om te hoor wat hulle beleid rondom hierdie aspek is en nie een van die agt skole laat toe dat die leerders kaalvoet skool toe kom nie. Die redes wissel van higiëne, onnet, teerblaaie wat voete brand, en vele ander.
Die besluit wat gemaak is, is dat ons ook nie gaan toelaat dat leerders kaalvoet skool toe kom nie, maar dat ‘n onderwyser wel kan toelaat dat die leerders op warm dae hulle kouse en skoene uittrek en in die klas los, maar dat hulle dit weer moet aantrek voordat hulle huis toe gaan. Ons is bewus daarvan dat baie skole in die platteland dit wel toelaat, maar ek dink u sal saamstem dat daar ‘n groot verskil is tussen die stad en die platteland.
Ons het ook ‘n versoek gehad of die leerders nie op dae wat hulle sport het, met hulle sportdrag mag skool toe kom nie, maar dit is ook deur meer as 90% van die personeel afgekeur.
Veiling-foto’s deur fotograaf
Weer eens baie dankie vir u ondersteuning en bywoning van ons baie suksesvolle Veiling by “The Grand Cafe”, Grangerbay, Waterfront.
Fotos geneem deur bekende fotograaf Riaan Oberholzer van Durbanville, word aan u beskikbaar gestel.
Kliek op die volgende skakel: VEILING 2017 Nogmaals dankie Riaan, en een en elkeen wat deel was van die sukses van hierdie aand.Vir verdere navrae in verband met die foto’s, skakel gerus met Ben by ben@jvrprim.co.za. Vriendelike groete.
Ons kon sowat 42 sakke en bokse met klere, handdoeke, beddegoed, kos en speelgoed bymekaarmaak vir die nood in Knysna en omgewing.
DHL het dit kostevry by die skool kom oplaai en na Knysna vervoer. Baie dankie aan alle ouers, helpers en Jannies vir julle goedhartigheid.
Baie dankie aan die ouers wat vir juf. Magriet van Zyl kom help het met die sorteerwerk:
Links na regs: Ria Hertzog, Annelize van Wyk, Suna Kartsen en Stephanie le Roux.
Liewe Aarde-nuus van 15 Junie
Ons sien ‘n hele paar kinders bring warmwatersakkies skooltoe om warm te bly in hierdie bibberweer… In stede daarvan om elke keer nuwe warm water in te sit… kook net die water wat in die bottel is weer.
Onthou, hoewel dit nou reën, is ons nog steeds in ‘n baie erge droogte, so spaar water waar moontlik!
Onthou ook om julle melk-en saphouers wat in Tetra-verpakking is, ook te herwin by ons depot. Dis maar onlangs eers bygevoeg by ons depot. Die volgende Jannie van die Week sal eers aangekondig word as daar weer saalopening is.
Klerebank is slegs in die oggende oop gedurende eksamentye (e-pos om ‘n alternatiewe reëling te tref indien nie in die oggend kan inkom nie).
• Gebruik asseblief e-pos vir bestellings, jvrklerebank@gmail.com.
• Golf T’s, Serpe en sweetpakke en beperkte hoeveelheid ‘tights’ is beskikbaar.
• Gereserveerde items waarvoor nog nie betaal is nie, gaan beskikbaar gestel word vir ander ouers teen 19 Junie 2017.
• Kommunikeer asseblief aan u kinders: ‘n Verlore item is steeds iemand se eiendom. Dit is diefstal om te neem wat nie aan jou behoort nie.
Eda Naude – JvR Klerebank
Herhaling en herinnering: Neem asseblief kennis dat die skool vanaf 12 Junie 2017 om
13:00 vir gr. 1 – 3 en om
13:15 vir gr. 4 – 7 sluit.
Die skoolbus sal om 13:15 vertrek.
Indien ‘n leerder afwesig is op ‘n gegewe dag moet ‘n doktersertifikaat getoon word. Leerders mag nie skryfbehoeftes by mekaar leen nie en moet liefs hul eie skryfbehoeftes onthou. Eksamenvraestelle word tussen 07:50 – 10:10 geskryf. Normale klasruilings sal daarna plaasvind, daarom moet die nodige boeke vir daardie vakke ingepak word.
DUSN, gebruik 3D printing-werkswinkels as medium vir ‘n vars en lewendige aanslag tot die teorie van WWT-vakke (wiskunde, wetenskap en tegnologie). Deur verskeie areas van die vakgebiede te kombineer, gepaard met die praktiese toepassing, skep ons ‘n ruimte waarin studente ‘n meer omvattende insig in die verskeie vakgebiede ervaar.
Tydens die komende reeks 3D printing vakansie-werkswinkels, wat by Laerskool Jan van Riebeeck se Rekenaarsentrum aangebied word, kry studente die geleentheid om die volgende onderwerpe te geniet:
Straalaandrywing: Studente ontwerp en 3D print die komponente van ‘n straalaangedrewe karretjie wat hulle dan self aanmekaar slaan en die straalaandrywing in werking sit met ‘n ballon wat as vuurkrag dien. Tydens die werkswinkel verken ons ook die seelewe wat toegevoeg het tot die ontwikkeling van straalaandrywing.
Draaibeweging: Aangesien Fidget Spinners nie meer in die klaskamer toegelaat word nie bring ons met dié werkswinkel die klaskamer na die Fidget Spinner. Studente verken tydens die werkswinkel die verskeie kragte wat agter die dryf lê van die tendens. Die basis van die tol word eers ontwerp om dan te 3D print waarna addisionele komponente dan bygevoeg word om die finale ontwerp aanmekaar te slaan en die teorie dan op die proef te stel.
Vir meer inligting en registrasie vir die werkswinkels, besoek gerus ons webtuiste by- http://www.dusn.co.za/holiday-workshops/
Baie geluk aan die volgende leerders wat gekies is om die skool te verteenwoordig by die WOW-Spelfees se kringronde. Ons speel gasheer vir die kompetisie op Vrydag, 25 Augustus. Tydens hierdie rondte gaan die spellers moet skryf en hardop klank (Gr.1 en 2) of spel (Gr.3-7).
Katia van Wyk
Karlien van der Walt
Lea de Ridder
Markus de Ridder
Simon van Dyk
Emke van Wyk
Janneke van der Walt
Hanna van der Westhuizen
Onthou asb. van die 2 musiekkonserte die laaste week van die kwartaal. Musiekleerders kry die geleentheid om voor ouers en maats op te tree.
Dinsdag 27 Junie 8:15 -Gr 4+5
Woensdag 28 Junie 8:15 -Gr 6+7
Alle leerders wat NIE by die skool les neem nie, maar ook graag wil speel, is baie welkom en moet net hulle name en stukke vir juf. Groenewald stuur voor of op Vry. 23 Junie.
Skaakuitslae 9 Junie
Geluk aan ons Jannies vir ‘n goeie wen teen Herzlia Highlands laas Vrydag. Ons Jannies het hulle span geklop 7-1. Ons wil ook vir Thornley Webber bedank dat hy bereid was om op kort kennisgewing in te staan vir ‘n speler wat afwesig was.
Vrydag, 9 Junie, het die volgende leerders deelgeneem aan ‘n landloop wedloop by Fish Hoek Primary School.
Luka Strydom 20ste
Lea de Ridder 20ste
Markus de Ridder 78ste
Albert Griesel 37ste
Ruan Rossouw 26ste
Stephan Griesel 53ste
Eugénie Delpierre 9de
Dankie aan al die leerders wat deelgeneem het!
Every project is a self-portrait of the person who did it.
PreviousVeiling-foto’s deur fotograaf
Nuusbrief 21 Julie 2016
Donderdag, 21 Julie 2016
Nuusbrief 8 Sept. 2017
Vrydag, 8 September 2017
Nuusbrief 7 Desember 2016
Woensdag, 7 Desember 2016
Nuusbrief 17 Maart 2016